Prekmurų tarmė

**Prekmurų tarmė** (*prekmürščina*, *prekmörščina*, *panonska slovenščina*, *prekmurščina*, *prekmursko narečje*) – pietų slavų tarmė, vartojama slovėnų Prekmurjės regione. Kartais įvardijama kaip mikrokalba. Šią tarmę vartoja apie 110 000 žmonių: 80 000 – Prekmurjėje, 20 000 – kitose Slovėnijos vietose (ypač Maribore ir Liublianoje) ir dar 10 000 – kitose šalyse. Vengrijoje šią tarmę vartoja slovėnų tautinė mažuma Vaše, taip pat – Budapešte, Sombathėjuje, Bakonije bei Mošonmadiarovare. Be to, yra šiek tiek kalbančių Austrijoje, Vokietijoje, Jungtinėse Amerikos Valstijose ir Argentinoje.

Prekmurų tarmė priklauso Panonijos tarmių grupei, dar vadinamai rytų slovėnų tarmių grupe. Tarmė turi glaudžių istorinių ryšių su kroatų kalbos kaikavų tarme. Taip pat turi daug sutapimų su halozės, slovėnijos kalvų ir prlekijos tarmėmis, kurios yra visiškai suprantamos vienas kitam. Prekmurų tarmė, kuria kalba rytų Slovenijos gyventojai ir Vengrijoje gyvenantys slovėnai, nėra lengvai suprantama centrinės ir vakarų Slovėnijos gyventojams. XX amžiaus pradžios kalbininkas Agostonas Pavelas teigė, kad prekmurų tarmė yra pagrindinė, savarankiška slovėnų kalbos tarmė, kuri išsaugojo daug archaiškų slavų prokalbės bruožų.

## Rašyba
Istoriškai Prekmurų tarmė buvo rašoma ne bohoričica – abėcėle, kurią naudojo slovėnai XVI–XIX a., o vengrų kalbos abėcėle. Slovėnų pedagogo Janušo Murkovičio vadovėlyje (1871) buvo naudojama kroatų kalbos abėcėlė.

Prekmurų tarmės abėcėlė:

* Iki 1914 m.: *Aa, Áá, Bb, Cc, Cscs, Dd, Ee, Éé, Êê, Ff, Gg, Gygy, Hh, Ii, Jj, Kk, Ll, Lyly, Mm, Nn, Nyny, Oo, Ôô, Öö, Őő, Pp, Rr, Szsz, Ss, Tt, Uu, Üü, Űű, Vv, Zz, Zszs*.
* Po 1914 m.: *Aa, Áá, Bb, Cc, Čč, Dd, Ee, Éé, Êê, Ff, Gg, Gjgj, Hh, Ii, Jj, Kk, Ll, Ljlj, Mm, Nn, Njnj, Oo, Ôô, Öö, Pp, Rr, Ss, Šš, Tt, Uu, Üü, Vv, Zz, Žž*.

## Fonetika ir fonologija
Prekmurų tarmėje yra 16 balsių (*a, á, e, ê, é, i, ì, o, ô, ó, ö, ő, u, ú, ü, ű*). Visi balsiai su kirčiu yra ilgieji, o be kirčio – trumpieji. Tarmėje nėra balsių /ɛ/ ir /ɔ/.

## Istorija
Prekmurų tarmė nuo slovėnų kalbos atsiskyrė apie IX amžių, pirmieji ją pradėjo vartoti aplink Balatono ežerą gyvenantys karantanai. Tarmė buvo labai atsiskyrusi nuo kitų slovėnų tarmių, nes didžioji dabartinės Slovėnijos dalis ilgą laiką priklausė Šventajai Romos imperijai, o Prekmurjės regionas – Vengrijos karalystei – dėl šios priežasties prekmurų tarmė nėra panaši į kitas slovėnų kalbos tarmes. 

XVI ir XVII a. iš Karniolos ir Štirijos į Prekmurję atkeliavo keli slovėnų protestantų pastoriai. Pastoriai atnešė slovėnų reformatoriaus Jurijaus Dalmatino Bibliją ir Postilę, kurios buvo sunkiai suprantamos Prekmurjės gyventojams dėl jų tarmės ypatybių. XVI a. išpopuliarėjo teorija, siejanti prekmurjės slovėnus su vandalais, todėl Vengrijos metraščiuose prekmurų tarmė dažnai buvo vadinama *vandalų kalba*.

Pirmoji knyga prekmurų tarme buvo išspausdinta 1715 m. Tai buvo slovėnų evangelikų liuteronų kunigo Ferenco Temlino „Mažasis katekizmas“. Be to, tuo laikotarpiu šia tarme taip pat rašė evangelikų liuteronų kungas Istvanas Kiuzmičius ir katalikų kunigas Miklašas Kiuzmičius. I. Kiuzmičius išvertė Naująjį Testamentą (''Nouvi Zákon'', 1771), o M. Kiuzmičius parašė maldaknygę (*Kniga molitvena*, 1783) ir vadovėlį (*ABC Kni'sicza*, 1790). 1774 m. parašyta poema *Versus Vandalici* – pirmoji poema prekmurų tarme.

1908 m. Vengrijos švietimo ministras Albertas Aponjis išleido naują įstatymą, pagal kurį visose Vengrijos karalystės mokyklose dalykai turėjo būti dėstomi vengrų kalba. Mokymas prekmurų tarme, kaip ir slovėnų kalba apskritai, buvo uždraustas. 1919 m. Prekmurjė buvo perduota Jugoslavijos karalystei, tačiau mokymas prekmurų tarme vis dar nebuvo leidžiamas, mokymas vyko slovėnų kalba ir serbų-kroatų kalba. Po 1945 m., komunistinė Jugoslavijos valdžia uždraudė spausdinti knygas ir laikraščius prekmurų tarme, šalyje buvo vartojama tik slovėnų arba serbų-kroatų kalba. 

Slovėnijai atgavus nepriklausomybę nuo Jugoslavijos, susidomėjimas prekmurų kalba ir prekmurų kultūra pradėjo masiškai augti. 2018 m. į prekmurų tarmę buvo išversta Antuano de Sent Egziuperi novelė „Mažasis princas“. Tais pačiais metais slovėnų dainų autorė ir atlikėja Nika Zorjan išvertė Marajos Keri dainą „All I Want for Christmas Is You“.
Vaizdas:Mali katechismus (1715).JPG|Pirma knyga, parašyta prekmurų tarme – evangelikų liuteronų kunigo Ferenco Temlino „Mažasis katekizmas“ (1715 m.)
Vaizdas:ABC Kni'sicza.JPG|Prekmurų tarme parašytas vadovėlis „ABC Kni'sicza“ (1790)
Vaizdas:Szlovenszke nove knige cstenya (1872).JPG|Janušo Murkovičio vadovėlis, kuriame buvo panaudota kroatų kalbos abėcėlė (1871)
Vaizdas:Prijatel (1.4.1876).JPG|Pirmasis laikraštis, parašytas prekmurų tarme (1876)
Vaizdas:Novine (1. obletnica pridruzitve Prekmurja, 22.8.1920).JPG|Svarbiausias laikraštis, leidžiamas prekmurų tarme (1913–1941). Leidėjas – Jozefas Kleklas.
Vaizdas:Prezivari (Prirodopis 1878).JPG|Enciklopedija, parašyta prekmurų tarme (1878)
Vaizdas:Grob Franca Sömaneka z Verice, South Bethlehem.jpg|Antkapis su užrašu prekmurų tarme
Vaizdas:SZTARISINSZTVO.JPG|Knygos, parašytos prekmurų tarme, puslapis
Vaizdas:Kalendar Szrca Jezusovoga (1904).JPG|Krikščionių švenčių kalendoriaus, kuris buvo leidžiamas nuo 1904 iki 1944 m. prekmurų tarme
Vaizdas:Kniga molitvena (1855).JPG|Prekmurų tarme parašyta maldaknygė (1855)


## Morfologija
Prekmurų tarmėje gali būti daiktavardžiai vyriškosios, moteriškosios arba bevardės giminės. Daiktavardžiai, būdvardžiai ir įvardžiai, kaip ir slovėnų kalboje, turi tris skaičius: vienaskaitą, dviskaitą ir daugiskaitą.

### Asmeniniai įvardžiai

#### Vienaskaita

#### Dviskaita

#### Daugiskaita

#### Sangrąžiniai įvardžiai

### Giminės

#### Moteriškoji giminė
Moteriškosios giminės daiktavardžiai, kurie baigiasi galūne *a:*






Moteriškosios giminės daiktavardžiai, kurie baigiasi priebalsiais:






Moteriškosios giminės būdvardžių linksniavimas:







#### Vyriškoji giminė
Vyriškosios giminės daiktavardžiai, kurie baigiasi galūne *a:*






Vyriškosios giminės daiktavardžiai, kurie baigiasi priebalsiais:






Vyriškosios giminės būdvardžių linksniavimas:







#### Bevardė giminė
Bevardės giminės daiktavardžiai, kurių galūnės yra *o* ir *e:*

Bevardės giminės būdvardžių linksniavimas:







### Skaitvardžiai
Prekmurų tarmės skaitvardžiai užrašomi panašiai kaip ir slovėnų kalboje ar kitose slavų kalbose. Išliko senasis dviženklių skaitvardžių rašymo būdas – pirmiausia rašomas dešimtukas, po to – vienženklis skaičius. Jungtukai skaitvardžiuose nėra naudojami.

### Veiksmažodžiai
Prekmurų tarmės veiksmažodžių kamienai dažniausiai yra *üvati* arba *avati*, rečiau *ovati* (kamienas *ovati* dažniau pasitaiko slovėnų kalboje). Priebalsių kaita prekmurų tarmėje ir slovėnų kalboje taip pat skiriasi, pavyzdžiui, *nategüvati, obrezavati* prekmurų tarmėje ir *nategovati, obrezovati* slovėnų kalboje.

#### Esamasis laikas

#### Būtasis laikas

#### Būsimasis laikas

## Žodynas
Prekmurų tarmės žodynas yra labai turtingas ir gerokai skiriasi nuo slovėnų kalbos žodyno. Tarmėje išliko daug archaizmų, kurie šiuolaikinėje slovėnų kalboje nebevartojami. Prekmurų tarmė laikoma archaiškiausia iš visų slovėnų kalbos tarmių leksikos atžvilgiu.

### Skoliniai
Prekmurų tarmė turi labai daug skolinių iš kitų slavų kalbų (slovėnų, kroatų, serbų-kroatų, čekų ir slovakų) ir kitų kalbų (daugiausia iš vengrų ir vokiečių, kiek mažiau iš lotynų ir italų). Vokiečių kalbos skoliniai daugiausia plūdo iš bavarų tarmės.

## Patarmės

* Goričkos patarmė, paplitusi Prekmurjės kalvotame rajone į šiaurę nuo Murska Sobotos; Grado, Gorni Petrovcių, Križevcių, Rogašovcių, Šalovcių ir Mačkovcių miesteliuose.
** Porabjės šnekta, paplitusi Vengrijoje.
* Ravanskos patarmė, paplitusi Prekmurjės rytų lygumose, besidriekiančiose prie Muros upės; Puconių, Cankovos, Bogojinos, Tišinos, Petancių, Moravske Toplicės ir Rakičano miesteliuose.
** Murska Sobotos šnekta, paplitusi Murska Sobotos mieste.
* Dolinskos patarmė, paplitusi Prekmurjės vakarinėse žemumose apie Lendavą; Beltincių, Bratoncių, Črenšovcių, Velikos Polanos, Turniščių, Žižkių ir Rankovcių miesteliuose.

## Tekstų pavyzdžiai
Maldos „Tėve mūsų“ palyginimas standartine slovėnų kalba, senąja ir naująja prekmurų tarmėmis, taip pat kroatų kalba, kaikavų tarme ir lietuvių kalba. Malda senąja prekmurų tarme paimta iš 1942 m. maldaknygės „*Molitvena Kniga, Odobrena od cérkvene oblászti“,* o naująja – iš 2022 m. maldaknygės „*Jezuš tovariš moj*“.

Slovėnijos himnas (fragmentas) prekmurų tarme ir slovėnų kalba:

## Šaltiniai

## Literatūra

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

*
*

*